greek_downloads/Οικονομική Έκθεση ΕΛΒΑΛΧΑΛΚΟΡ Ε.Β. ΧΑΛΚΟΥ & ΑΛΟΥΜΙΝΙΟΥ Α.Ε. (2024,Εξαμηνιαία,Μητρική-Ενοποιημένη)/images/page_11.png
ΕΝΔΙΑΜΕΣΗ ΣΥΝΟΠΤΙΚΗ ΧΡΗΜΑΤΟΟΙΚΟΝΟΜΙΚΗ ΠΛΗΡΟΦΟΡΗΣΗ ΤΗΣ 30ΗΣ ΙΟΥΝΙΟΥ 2024 
- 10 - 
 
Εγγυήσεις 
Ο Όμιλος και η Εταιρεία έχουν ως πολιτική να μην παρέχουν χρηματοοικονομικές εγγυήσεις, παρά μόνο και κατ’ 
εξαίρεση, με απόφαση του Διοικητικού Συμβουλίου και κατά εφαρμογή των διατάξεων των άρθρων 99-101 του 
Ν.4548/2018, όπως ισχύει. Οι εγγυήσεις που έχει δώσει ο Όμιλος και η Εταιρεία δεν ενέχουν σημαντικό κίνδυνο. 
Κίνδυνος ρευστότητας 
Ο κίνδυνος ρευστότητας συνίσταται στον κίνδυνο ο Όμιλος και η Εταιρεία να μη δύνανται να εκπληρώσουν τις 
χρηματοοικονομικές τους υποχρεώσεις στη λήξη τους.  Η προσέγγιση που υιοθετεί ο Όμιλος για τη διαχείριση της 
ρευστότητας είναι να διασφαλίζει, μέσω διακράτησης ταμειακών διαθεσίμων και επαρκών πιστωτικών ορίων από τις 
συνεργαζόμενες τράπεζες, ότι πάντα θα έχει αρκετή ρευστότητα για να εκπληρώνει τις υποχρεώσεις του όταν αυτές 
λήγουν, κάτω από συνήθεις αλλά και δύσκολες συνθήκες, χωρίς να υφίστανται μη αποδεκτές ζημίες ή να διακινδυνεύει 
η φήμη του Ομίλου. Σημειώνεται ότι στις 30 Ιουνίου 2024, ο Όμιλος και η Εταιρεία διέθετε ποσό ύψους 56,8 
εκατομμυρίων Ευρώ και 46,3 εκατομμυρίων Ευρώ αντίστοιχα σε ρευστά διαθέσιμα καθώς και τις απαραίτητες 
εγκεκριμένες αλλά μη χρησιμοποιημένες δανειακές γραμμές, ώστε να μπορούν εύκολα  να εξυπηρετούν τις 
βραχυπρόθεσμες και μεσοπρόθεσμες υποχρεώσεις τους. Για τους σκοπούς των επενδύσεων ο Όμιλος και η Εταιρεία 
φροντίζουν για την λήψη πρόσθετων δανείων, όπου απαιτείται (βλ. σημ. 11). Επιπλέον, ο Όμιλος και η Εταιρεία 
πραγματοποιεί συζητήσεις με τις τράπεζες για την έγκαιρη αναχρηματοδότηση δανείων λήξης όταν και όπου χρειάζεται. 
Για την αποφυγή των κινδύνων ρευστότητας ο Όμιλος και η Εταιρεία διενεργούν πρόβλεψη ταμειακών ροών για περίοδο 
έτους κατά τη σύνταξη του ετήσιου προϋπολογισμού, και μηνιαία κυλιόμενη πρόβλεψη τριών μηνών έτσι ώστε να 
εξασφαλίζουν ότι διαθέτουν αρκετά ταμειακά διαθέσιμα για να καλύψουν τις λειτουργικές τους ανάγκες, 
συμπεριλαμβανομένης της κάλυψης των χρηματοοικονομικών υποχρεώσεων τους. Η πολιτική αυτή δε λαμβάνει υπόψη 
της τη σχετική επίδραση από ακραίες συνθήκες που δεν μπορούν να προβλεφθούν.   
Κίνδυνος αγοράς 
Ο κίνδυνος αγοράς συνίσταται στον κίνδυνο των αλλαγών σε τιμές πρώτων υλών, συναλλαγματικές ισοτιμίες και 
επιτόκια που επηρεάζουν τα αποτελέσματα του Ομίλου ή την αξία των χρηματοοικονομικών του μέσων. Ο σκοπός της 
διαχείρισης κινδύνου από τις συνθήκες της αγοράς είναι να ελέγχει την έκθεση του Ομίλου στους κινδύνους αυτούς στο 
πλαίσιο αποδεκτών παραμέτρων, με παράλληλη βελτιστοποίηση των αποδόσεων.  
Ο Όμιλος διενεργεί συναλλαγές επί παράγωγων χρηματοοικονομικών μέσων ώστε να αντισταθμίσει μέρος των κινδύνων 
από τις συνθήκες της αγοράς.    
Κίνδυνος Διακύμανσης Τιμών Πρώτων Υλών Μετάλλου (αλουμίνιο, χαλκός, ψευδάργυρος, λοιπά μέταλλα) και 
φυσικό αέριο  
Ο Όμιλος και η Εταιρεία βασίζουν τόσο τις αγορές όσο και τις πωλήσεις τους σε χρηματιστηριακές τιμές / δείκτες για τη 
τιμή του χαλκού, αλουμινίου και των λοιπών μετάλλων που χρησιμοποιούν και εμπεριέχονται στα προϊόντα τους. 
Επίσης, η Εταιρεία, από τη δραστηριότητα της, εκτίθεται στη διακύμανση των τιμών του φυσικού αερίου σαν στοιχείο 
του κόστους παραγωγής. Ο κίνδυνος από τη διακύμανση των τιμών των μετάλλων και του φυσικού αερίου καλύπτεται 
με πράξεις αντιστάθμισης κινδύνου με συμβόλαια μελλοντικής εκπλήρωσης – Futures – στο London Metal Exchange - 
LME και Commodity Swaps (Title Transfer Facility - TTF) αντίστοιχα. Ο Όμιλος όμως δεν καλύπτει με πράξεις 
αντιστάθμισης κινδύνου (hedging) όλο το βασικό απόθεμα λειτουργίας του με αποτέλεσμα τυχόν πτώση των τιμών 
μετάλλων να μπορεί να επηρεάσει αρνητικά τα αποτελέσματά του μέσω υποτίμησης των αποθεμάτων. Αντίστοιχα, ο 
Όμιλος δεν καλύπτει με πράξεις αντιστάθμισης κινδύνου όλες τις μελλοντικές του ανάγκες για φυσικό αέριο με 
αποτέλεσμα τυχόν άνοδος των τιμών του φυσικού αερίου να μπορεί να επηρεάσει αρνητικά το κόστος του. 
Συναλλαγματικός κίνδυνος 
Ο Όμιλος και η Εταιρεία είναι εκτεθειμένοι σε συναλλαγματικό κίνδυνο στις πωλήσεις και αγορές που πραγματοποιούν 
και στα δάνεια που έχουν εκδοθεί σε νόμισμα άλλο από το λειτουργικό νόμισμα των εταιρειών του Ομίλου, το οποίο 
είναι κυρίως το Ευρώ. Τα νομίσματα στα οποία πραγματοποιούνται αυτές οι συναλλαγές είναι κυρίως το Ευρώ, το 
δολάριο ΗΠΑ, η στερλίνα και άλλα νομίσματα της Ν.Α. Ευρώπης.
<div>
<p>ΕΝΔΙΑΜΕΣΗ ΣΥΝΟΠΤΙΚΗ ΧΡΗΜΑΤΟΟΙΚΟΝΟΜΙΚΗ ΠΛΗΡΟΦΟΡΗΣΗ ΤΗΣ 30ΗΣ ΙΟΥΝΙΟΥ 2024</p>
<p>- 10 -</p>
<p>Εγγυήσεις</p>
<p>Ο Όμιλος και η Εταιρεία έχουν ως πολιτική να μην παρέχουν χρηματοοικονομικές εγγυήσεις, παρά μόνο και κατ’</p>
<p>εξαίρεση, με απόφαση του Διοικητικού Συμβουλίου και κατά εφαρμογή των διατάξεων των άρθρων 99-101 του</p>
<p>Ν.4548/2018, όπως ισχύει. Οι εγγυήσεις που έχει δώσει ο Όμιλος και η Εταιρεία δεν ενέχουν σημαντικό κίνδυνο.</p>
<p>Κίνδυνος ρευστότητας</p>
<p>Ο κίνδυνος ρευστότητας συνίσταται στον κίνδυνο ο Όμιλος και η Εταιρεία να μη δύνανται να εκπληρώσουν τις</p>
<p>χρηματοοικονομικές τους υποχρεώσεις στη λήξη τους.  Η προσέγγιση που υιοθετεί ο Όμιλος για τη διαχείριση της</p>
<p>ρευστότητας είναι να διασφαλίζει, μέσω διακράτησης ταμειακών διαθεσίμων και επαρκών πιστωτικών ορίων από τις</p>
<p>συνεργαζόμενες τράπεζες, ότι πάντα θα έχει αρκετή ρευστότητα για να εκπληρώνει τις υποχρεώσεις του όταν αυτές</p>
<p>λήγουν, κάτω από συνήθεις αλλά και δύσκολες συνθήκες, χωρίς να υφίστανται μη αποδεκτές ζημίες ή να διακινδυνεύει</p>
<p>η φήμη του Ομίλου. Σημειώνεται ότι στις 30 Ιουνίου 2024, ο Όμιλος και η Εταιρεία διέθετε ποσό ύψους 56,8</p>
<p>εκατομμυρίων Ευρώ και 46,3 εκατομμυρίων Ευρώ αντίστοιχα σε ρευστά διαθέσιμα καθώς και τις απαραίτητες</p>
<p>εγκεκριμένες αλλά μη χρησιμοποιημένες δανειακές γραμμές, ώστε να μπορούν εύκολα  να εξυπηρετούν τις</p>
<p>βραχυπρόθεσμες και μεσοπρόθεσμες υποχρεώσεις τους. Για τους σκοπούς των επενδύσεων ο Όμιλος και η Εταιρεία</p>
<p>φροντίζουν για την λήψη πρόσθετων δανείων, όπου απαιτείται (βλ. σημ. 11). Επιπλέον, ο Όμιλος και η Εταιρεία</p>
<p>πραγματοποιεί συζητήσεις με τις τράπεζες για την έγκαιρη αναχρηματοδότηση δανείων λήξης όταν και όπου χρειάζεται.</p>
<p>Για την αποφυγή των κινδύνων ρευστότητας ο Όμιλος και η Εταιρεία διενεργούν πρόβλεψη ταμειακών ροών για περίοδο</p>
<p>έτους κατά τη σύνταξη του ετήσιου προϋπολογισμού, και μηνιαία κυλιόμενη πρόβλεψη τριών μηνών έτσι ώστε να</p>
<p>εξασφαλίζουν ότι διαθέτουν αρκετά ταμειακά διαθέσιμα για να καλύψουν τις λειτουργικές τους ανάγκες,</p>
<p>συμπεριλαμβανομένης της κάλυψης των χρηματοοικονομικών υποχρεώσεων τους. Η πολιτική αυτή δε λαμβάνει υπόψη</p>
<p>της τη σχετική επίδραση από ακραίες συνθήκες που δεν μπορούν να προβλεφθούν.</p>
<p>Κίνδυνος αγοράς</p>
<p>Ο κίνδυνος αγοράς συνίσταται στον κίνδυνο των αλλαγών σε τιμές πρώτων υλών, συναλλαγματικές ισοτιμίες και</p>
<p>επιτόκια που επηρεάζουν τα αποτελέσματα του Ομίλου ή την αξία των χρηματοοικονομικών του μέσων. Ο σκοπός της</p>
<p>διαχείρισης κινδύνου από τις συνθήκες της αγοράς είναι να ελέγχει την έκθεση του Ομίλου στους κινδύνους αυτούς στο</p>
<p>πλαίσιο αποδεκτών παραμέτρων, με παράλληλη βελτιστοποίηση των αποδόσεων.</p>
<p>Ο Όμιλος διενεργεί συναλλαγές επί παράγωγων χρηματοοικονομικών μέσων ώστε να αντισταθμίσει μέρος των κινδύνων</p>
<p>από τις συνθήκες της αγοράς.</p>
<p>Κίνδυνος Διακύμανσης Τιμών Πρώτων Υλών Μετάλλου (αλουμίνιο, χαλκός, ψευδάργυρος, λοιπά μέταλλα) και</p>
<p>φυσικό αέριο</p>
<p>Ο Όμιλος και η Εταιρεία βασίζουν τόσο τις αγορές όσο και τις πωλήσεις τους σε χρηματιστηριακές τιμές / δείκτες για τη</p>
<p>τιμή του χαλκού, αλουμινίου και των λοιπών μετάλλων που χρησιμοποιούν και εμπεριέχονται στα προϊόντα τους.</p>
<p>Επίσης, η Εταιρεία, από τη δραστηριότητα της, εκτίθεται στη διακύμανση των τιμών του φυσικού αερίου σαν στοιχείο</p>
<p>του κόστους παραγωγής. Ο κίνδυνος από τη διακύμανση των τιμών των μετάλλων και του φυσικού αερίου καλύπτεται</p>
<p>με πράξεις αντιστάθμισης κινδύνου με συμβόλαια μελλοντικής εκπλήρωσης – Futures – στο London Metal Exchange -</p>
<p>LME και Commodity Swaps (Title Transfer Facility - TTF) αντίστοιχα. Ο Όμιλος όμως δεν καλύπτει με πράξεις</p>
<p>αντιστάθμισης κινδύνου (hedging) όλο το βασικό απόθεμα λειτουργίας του με αποτέλεσμα τυχόν πτώση των τιμών</p>
<p>μετάλλων να μπορεί να επηρεάσει αρνητικά τα αποτελέσματά του μέσω υποτίμησης των αποθεμάτων. Αντίστοιχα, ο</p>
<p>Όμιλος δεν καλύπτει με πράξεις αντιστάθμισης κινδύνου όλες τις μελλοντικές του ανάγκες για φυσικό αέριο με</p>
<p>αποτέλεσμα τυχόν άνοδος των τιμών του φυσικού αερίου να μπορεί να επηρεάσει αρνητικά το κόστος του.</p>
<p>Συναλλαγματικός κίνδυνος</p>
<p>Ο Όμιλος και η Εταιρεία είναι εκτεθειμένοι σε συναλλαγματικό κίνδυνο στις πωλήσεις και αγορές που πραγματοποιούν</p>
<p>και στα δάνεια που έχουν εκδοθεί σε νόμισμα άλλο από το λειτουργικό νόμισμα των εταιρειών του Ομίλου, το οποίο</p>
<p>είναι κυρίως το Ευρώ. Τα νομίσματα στα οποία πραγματοποιούνται αυτές οι συναλλαγές είναι κυρίως το Ευρώ, το</p>
<p>δολάριο ΗΠΑ, η στερλίνα και άλλα νομίσματα της Ν.Α. Ευρώπης.</p>
</div>